Obecné zastupiteľstvo obce Varhaňovce v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2  a ods. 12 písm. d) zákona č. 596/2003 Z. z  o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa uznieslo na tomto:

**Všeobecnom záväznom nariadení**

**/ ďalej len VZN/**

**č. 4 /2013**

***o určení výšky dotácie na prevádzku a mzdy na žiaka škôl a školských zariadení v zriaďovateľskej pôsobnosti so sídlom na území obce Varhaňovce***

**na r. 2014**

**§1**

**Všeobecné ustanovenia**

1. Toto všeobecne záväzné nariadenie určuje:

a) podrobnosti financovania škôl a školských zariadení v zriaďovateľskej pôsobnosti

obce, bez právnej subjektivity, na území obce Varhaňovce iné cirkevné ani súkromné školy a školské zariadenia nie sú zriadené

b) lehotu na predloženie údajov, podľa ktorých bude obec financovať školy

a školské zariadenia okrem údajov podľa osobitného predpisu

c) výšku finančných prostriedkov určených na mzdy a prevádzku na dieťa -žiaka základnej školy, materskej školy alebo školského zariadenia.

d) deň v mesiaci, do ktorého poskytne finančné prostriedky.

**§ 2**

**Podrobnosti financovania škôl a školských zariadení**

**v zriaďovateľskej pôsobnosti obce Varhaňovce**

1. Obec oznámi školám a školským zariadeniam /ďalej len, Základná škola Varhaňovce – ZŠ, Materská škola Varhaňovce – MŠ, školská jedáleň pri materskej škole – ŠJ/ vo svojej zriaďovateľskej pôsobnosti výšku dotácie kalendárny rok a podrobnosti financovania najneskôr do 31. januára kalendárneho roka.

2. Dotácia na kalendárny rok podľa tohto nariadenia sa poskytuje ZŠ, MŠ , ŠJ

podľa údajov o počte žiakov ku 15 septembru , ktoré  predkladá riaditeľ školy zriadeľovateľovi do 25. septembra príslušného kalendárneho roka.

3. ZŠ je financovaná z pridelených  normatívnych, nenormatívnych fin. prostriedkov, rozpísaných min. financií SR, podľa potreby z osobitného účtu zriadeného obcou Varhaňovce. 4. Pri  výpočte normatívu na financovanie originálnych kompetencií na úseku školstva sa vychádza z výkazu 40-01 o počte žiakov v územnej pôsobnosti obce a nariadenia vlády SR č. 443/2012 Z. z. 5.Ak sa dotácia určená pre financovanie ZŠ nevyčerpá do 31. decembra príslušného kalendárneho roka, príjemca je povinný nevyčerpanú časť dotácie vrátiť na účet obce do 31.decembra príslušného kalendárneho roka. 6. Príjemca je oprávnený použiť dotáciu len na úhradu nákladov základnej školy a musí dodržiavať hospodárnosť, efektívnosť, účelnosť a účinnosť pri jej použití, riadi sa rozpočtom obce. 7. MŠ a ŠJ je financovaná formou normatívneho financovania priamo z rozpočtu obce, ktoré zohľadňuje výnos z podielových daní, ktorý je súčasťou rozpočtu obce, z vlastných príjmov škôl a zariadení z poplatkov za MŠ a ŠJ. 8. Ročná výška príspevku je vždy závislá od skutočnej výšky obcou prijatých podielových daní zo štátneho rozpočtu. V prípade poskytnutia podielových daní Obce Varhaňovce v sume nižšej ako 100% z priznanej výšky podielových daní v príslušnom kalendárnom roku, sa príjemcom dotácie MŠ a ŠJ môže znížiť o sumu s rovnakým percentuálnym podielom, ktorej konečná úprava sa vykoná v mesiaci december príslušného kalendárneho roka.

9.Príjemca je oprávnený použiť dotáciu len na úhradu nákladov MŠ a ŠJ a musí dodržiavať hospodárnosť, efektívnosť, účelnosť a účinnosť pri jej použití, riadi sa rozpočtom obce.

**§ 3**

**Výška finančných prostriedkov určených na mzdy a prevádzku na dieťa**

**školy alebo školského zariadenia**

1. Výška dotácie na dieťa - žiaka na príslušný kalendárny rok sa určuje:

**Materská škola 1520,- €**

**Školská jedáleň 625,- €**

2. Výška dotácie sa zaokrúhľuje na celé euro.

**§ 4**

**Lehota poskytnutia finančných prostriedkov**

1. Dotácie obec poskytne príjemcom mesačne vo výške jednej dvanástiny z dotácie na

príslušný kalendárny rok, a to do 25 dňa príslušného mesiaca.

**§ 5**

**Záverečné a zrušovacie ustanovenia**

1/ Obecné zastupiteľstvo obce Varhaňovce schválilo VZN č. 4/2013

dňa 12. 12. 2013 uznesením č. 57/2013 .

2/ Toto uznesenie nadobúda právoplatnosť dňa 1.1. 2014 a ruší VZN obce číslo 1/2013 prijaté uznesením číslo 21/2013 dňa 29. 04. 2013

Vo Varhaňovciach dňa : 12. 12. 2013

Návrh VZN vyvesený na úradnej tabuli obce dňa: 28. 11 . 2013

Návrh VZN zvesený z úradnej tabuli obce dňa: 12. 12. 2013

Anton Štefko

starosta obce